[{"text_idx": "#000000", "text": "Minikasvuhoone \u2013 hea alternatiiv klassikalisele kasvuhoonele"}, {"text_idx": "#000001", "text": "Selleks, et kasvatada endale ise u\u0308rte, salatit vo\u0303i natuke ko\u0308o\u0308givilju, ei pea olema isegi oma aeda- piisab ka pa\u0308ikselisest ro\u0303dust, terrassist vo\u0303i isegi aknalauast. Rohena\u0308pud teavad, et ettevalmistused kevadeks algavad juba siis kui lumi on veel maas. Seeto\u0303ttu tasub juba veebruarikuus panna paika plaanid ja alustada esimeste taimede ku\u0308lviga."}, {"text_idx": "#000002", "text": "Veebruari lo\u0303pp on hea aeg alustada paprika ja ts\u030cilli ku\u0308lviga, kuna nende taimede kasvuperiood on pikk. Ma\u0308rtsi alguses lisanduvad tomat, fu\u0308u\u0308sal ja lehtsalat ning kuu keskel redis, till ja kurk. Taimed tuleks istutada toast o\u0303ue kasvuhoonesse o\u0308o\u0308ku\u0308lmade ja\u0308rel. Erandiks on paljud juurviljad ja sibul, mis on ku\u0308lmakindlad ja mida selle to\u0303ttu toas ette ei ole vaja kasvatata. Na\u0308iteks redist ja porgandit vo\u0303ib ku\u0308lvata otse va\u0308lja niipea, kui maa on tahendenud ja muld parajalt niiske (aprilli lo\u0303pus- mai alguses)."}, {"text_idx": "#000003", "text": "Enamikke maitsetaimi saab Eestis edukalt kasvatada aknalaual aastaringselt. Parim aeg maitsetaimede ku\u0308lvamiseks on u\u0308ldjuhul ma\u0308rts, kuid rosmariini ja lavendli puhul vo\u0303ib alustada ka varem, kuna neil on aeglane kasv. Maitsetaimi kasvatatakse meil palju ja pupulaarseimad on na\u0308iteks till, murulauk, piparmu\u0308nt, salvei, meliss, basiilik, tu\u0308u\u0308mian ja sibul."}, {"text_idx": "#000004", "text": "Tihtipeale hindavad inimesed oma vajadust u\u0308le ja ku\u0308lvavad kevadel maha nii palju seemneid, et u\u0308ks hetk tabab neid istikute ja hiljem ka saaduste uputus. Rohkem tasub panna maha nende taimede seemneid, mida su\u0308u\u0308aksegi suuremas koguses. Paljude maitsetaimede puhul aga vo\u0303ib 1-2 po\u0303o\u0303sast perele ta\u0308iesti piisata. Selle to\u0303ttu ei tasu (eriti algajal rohena\u0308pul) liiga palju u\u0308hte sorti taimi maha panna, vaid pigem katsetada erinevaid, et leida siis oma lemmikud ja saada teada, millist taime oleks ja\u0308rgmisel aastal vaja rohkem, millist va\u0308hem ja milline vo\u0303ibolla hoopis ko\u0303rvale ja\u0308tta."}, {"text_idx": "#000005", "text": "Seemnest kasvatamise puhul on alati oht, et taim ei pruugi ta\u0308rgata vo\u0303i hukub mingil po\u0303hjusel. Selle to\u0303ttu on lihtsam ja vahel ka mo\u0303istlikum viis soetada taimed istikutena aianditest. Tihtipeale vo\u0303ib pakk seemneid ja u\u0308ks taim maksta sama palju, aga istiku puhul ja\u0308a\u0308b a\u0308ra kogu eelnev kasvatamise vaev ja ka kulu. Seda viisi tasub eriti kaaluda taimede korral, millel on pikk kasvuaeg vo\u0303i mille puhul piisab pere vajaduste katmiseks 1-2 taimest (na\u0308iteks maitsetaimed)."}, {"text_idx": "#000006", "text": "Selleks, et kogu saak korraga valmis ei saaks, saab saagiaega pikendada, ku\u0308lvates osasid taimi 2-3 korda, na\u0308iteks na\u0308dalaste vahedega vo\u0303i valida erineva saagi valmimise ajaga sordid. Esimese puhul on selleks sobivad: redis, salat, porgand ning teise puhul na\u0308iteks tomat, kurk, kapsas oma varajaste ja hiliste sortidega."}, {"text_idx": "#000007", "text": "Kui ei ole suurt aeda ega kasvuhoonet?"}, {"text_idx": "#000008", "text": "Minikasvuhoone on hea alternatiiv klassikalisele kasvuhoonele kui sul on va\u0308ike aed vo\u0303i aiamaa. Jalgadel minikasvuhoonet saab edukalt kasutada ka terrassil vo\u0303i kortermaja ro\u0303du. Oluline on ta\u0308hele panna, et enamik taimi vajab kasvamiseks valgust, seega peab ja\u0308lgima, et koht, kuhu (mini)kasvuhoone on plaanis paigaldada, saaks pa\u0308evas va\u0308hemalt 4 tundi pa\u0308ikest."}, {"text_idx": "#000009", "text": "Jalgadel minikasvuhoone puhul on eriti lihtne:"}, {"text_idx": "#000010", "text": "pane kasvuhoone juhendi ja\u0308rgi kokku;\nta\u0308ida istutuskasti osa taimedele sobiliku mullaga ja istuta taimed."}, {"text_idx": "#000011", "text": "Aia vo\u0303i aiamaa omanikel tasub eelistada alt lahtist minikasvuhoonet, mis mahutab rohkem mulda ja taimi. Selle paigaldamine on samuti lihtne ning selles kasvavaid taimi on lihtsam hooldada (kasta, rohida, mulda vahetada jne) kui avamaal kasvavaid."}, {"text_idx": "#000012", "text": "mo\u0303o\u0303da valmis kasvuhoone suurune ala, ta\u0308histada see maasse lo\u0308o\u0308dud tokkide ja no\u0308o\u0308ri abil;\neemaldada ma\u0308rgitud alalt murukamar ja asetada kasvuhoone saadud madalasse auku;\n(soovitavalt) aseta kasti po\u0303hja geokanga vo\u0303i peenrakate, et va\u0308hendada umbrohu ohtu;\nkalla sisse taimedele sobiv muld ja istuta taimed."}, {"text_idx": "#000013", "text": "Vali kindlasti selline minikasvuhoone, mille kaas on lihtsasti avatav ning hiljem pealt lahti ja\u0308etav, kuna suve edenedes ja taimede kasvades ei ole neid enam po\u0303hjust sulgeda. Minikasvuhoone jaoks tasub eelistada madalaid vo\u0303i ka\u0308a\u0308buskasvulisi sorte."}, {"text_idx": "#000014", "text": "Piparmu\u0308ndi puhul tasub meeles pidada, et see levib kiirelt nagu umbrohi ja see tuleks see istutada teistest taimedest eraldi potti. Paprika ko\u0303rvale aga tasub istutada kurgirohi, kuna see to\u0303mbab ligi mesilasi (kes tolmendavad) ning kogub enda peale putukaid."}, {"text_idx": "#000015", "text": "NB! Minikasvuhoonetesse nagu ka istutuskastidesse ja \u2013pottidesse tasub mulla sisse segada periliiti vo\u0303i vms, et endas hoidvat ainet, mis aitab va\u0308ltida mulla la\u0308bikuivamist ning va\u0308hendab kastmisvajadust."}]